**Christopher Bigras** (s. 22. helmikuuta 1995 Orillia, Ontario, Kanada) on kanadalainen jääkiekkoilija. Colorado Avalanche varasi Bigrasin 32. pelaajana vuoden 2013 varaustilaisuudessa.

Ura
---

### Junioriura

OHL-seura Owen Sound Attack varasi Bigrasin toisella kierroksella 41. pelaajana CHL:n vuoden 2011 varaustilaisuudessa. Bigras siirtyi Owen Soundiin heti varausta seuranneeksi kaudeksi, 2011–2012, jolloin hän pelasi 49 ottelua tehden tehot 3+16=19. Bigras valittiin kauden aikana myös edustamaan Kanadan Ontarion joukkuetta U17 World Hockey Challengessa. Hän pelasi turnauksessa kuusi ottelua tehden yhden maalin sekä yhden syöttöpisteen. Joukkue sijoittui pronssille.

Toisella OHL-kaudellaan Bigras pelasi 68 ottelua tehoilla 8+30=38. Hän oli kauden päätteeksi liigan tehopörssin seitsemäs lukemalla +35. Lisäksi hänet valittiin pelaamaan CHL Top Prospects Gameen. Bigras pelasi kauden aikana myös Ivan Hlinkan muistoturnauksessa sekä alle 18-vuotiaiden maailmanmestaruuskilpailuissa. Kanada voitti molemmissa turnauksissa mestaruudet.

Bigras valittiin kaudeksi 2013–2014 Owen Sound Attackin varakapteeniksi. Hän pelasi 55 runkosarjaottelua. Lisäksi hän pelasi viidessä pudotuspeliottelussa tehden yhden maalin sekä kaksi syöttöpistettä. Vuodenvaihteessa hänet valittiin edustamaan Kanadan joukkuetta alle 20-vuotiaiden maailmanmestaruuskilpailuissa. Bigras pelasi turnauksessa seitsemän ottelua ilman tehopisteitä. Hänelle annettiin yksi kahden minuutin rangaistus.

Kaudella 2014–2015 Bigras pelasi viimeisen juniorikautensa. Hän edustin Owen Soundia 62 runkosarjaottelussa tehden tehot 20+51=71. Viidessä pudotuspeliottelussa hän teki maalin sekä antoi kaksi maalisyöttöä. Bigras valittiin kauden päätteeksi OHL:n ensimmäiseen tähdistökentälliseen.

### Ammattilaisura

Colorado Avalanche varasi Bigrasin toisen kierroksen alussa 32. pelaajana NHL:n vuoden 2013 varaustilaisuudessa. Avalanche solmi syyskuussa Bigrasin kanssa tulokassopimuksen.

Bigras siirtyi 2014–2015 OHL-kauden päätyttyä Avalanchen AHL-farmiseura Lake Erie Monstersiin, jossa hän pelasi loppukauden aikana seitsemän ottelua keräten neljä syöttöpistettä sekä yhden kahden minuutin rangaistuksen.

Bigras osallistui Avalanchen kautta 2015–2016 edeltäneelle harjoitusleirille, josta hänet kuitenkin lähetettiin farmiin. Tammikuussa 2016 hänet nostettiin ensimmäisen kerran NHL-kokoonpanoon. Bigras debytoi 14. tammikuuta Avalanchen 3–0 -voitossa New Jersey Devilsiä vastaan. Hän sai ensimmäisen tehopisteensä seuraavassa ottelussa 16. tammikuuta Columbus Blue Jacketsia vastaan. Bigras teki ensimmäisen maalinsa 2. helmikuuta Minnesota Wildia vastaan. Yhteensä hän pelasi ensimmäisellä kokonaisella ammattilaiskaudellaan 31 NHL- ja 37 AHL-ottelua.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2011–2012 | Owen Sound Attack | OHL | 49 | 3 | 16 | 19 | 33 | 5 | 2 | 3 | 5 | 0 |
| 2012–2013 | Owen Sound Attack | OHL | 68 | 8 | 30 | 38 | 34 | 12 | 0 | 2 | 2 | 8 |
| 2013–2014 | Owen Sound Attack | OHL | 55 | 4 | 22 | 26 | 46 | 5 | 1 | 2 | 3 | 4 |
| 2014–2015 | Owen Sound Attack | OHL | 62 | 20 | 51 | 71 | 52 | 5 | 1 | 2 | 3 | 4 |
|  | Lake Erie Monsters | AHL | 7 | 0 | 4 | 4 | 2 | – | – | – | – | – |
| 2015–2016 | Colorado Avalanche | NHL | 31 | 1 | 2 | 3 | 16 | – | – | – | – | – |
|  | San Antonio Rampage | AHL | 37 | 6 | 13 | 19 | 6 | – | – | – | – | – |
| 2016–2017 | San Antonio Rampage | AHL | 45 | 5 | 14 | 19 | 37 | – | – | – | – | – |
| 2017–2018 | Colorado Avalanche | NHL | 15 | 0 | 1 | 1 | 2 | – | – | – | – | – |
|  | San Antonio Rampage | AHL | 20 | 1 | 5 | 6 | 14 | – | – | – | – | – |
|  | Hartford Wolf Pack | AHL | 18 | 2 | 11 | 13 | 8 | – | – | – | – | – |
| 2018–2019 | Hartford Wolf Pack | AHL | 52 | 3 | 19 | 22 | 36 | – | – | – | – | – |
| 2019–2020 | Lehigh Valley Phantoms | AHL | 39 | 2 | 14 | 16 | 22 | – | – | – | – | – |
| 2020–2021 | Lehigh Valley Phantoms | AHL | 21 | 2 | 6 | 8 | 8 | – | – | – | – | – |
| 2021–2022 | Wilkes-Barre/Scranton Penguins | AHL | 28 | 3 | 7 | 10 | 12 | – | – | – | – | – |
|  | Chicago Wolves | AHL | 12 | 2 | 1 | 3 | 6 | – | – | – | – | – |
| 2022–2023 | Barys Astana | KHL | 23 | 0 | 1 | 1 | 8 | – | – | – | – | – |
|  | Iserlohn Roosters | DEL | 28 | 1 | 6 | 7 | 14 | – | – | – | – | – |
| 8 kautta | yhteensä | AHL | 279 | 26 | 94 | 120 | 151 | – | – | – | – | – |
| 2 kausi | yhteensä | NHL | 46 | 1 | 3 | 4 | 18 | – | – | – | – | – |

Lähteet
-------

* Chris Bigras The Internet Hockey Databasessa (englanniksi)
* Chris Bigras Eurohockey-sivustolla (englanniksi)
* Chris Bigras *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8 9 10 11  Chris Bigras EliteProspects. Viitattu 7.8.2016. (englanniksi)
2. ↑  2011 OHL Priority Selection EliteProspects. Viitattu 7.8.2016. (englanniksi)
3. ↑  OHL First All-Star Team EliteProspects. Viitattu 7.8.2016. (englanniksi)
4. ↑  2013 NHL Entry Draft EliteProspects. Viitattu 7.8.2016. (englanniksi)
5. ↑  Avalanche signs Chris Bigras  17.9.2013. Colorado Avalanche. Viitattu 7.8.2016. (englanniksi)
6. ↑  Avalanche Reduces Roster To 30  30.9.2015. Colorado Avalanche. Viitattu 7.8.2016. (englanniksi)
7. ↑  Avalanche recalled Zadorov and Bigras  13.1.2016. Twitter:  Colorado Avalanche. Viitattu 7.8.2016. (englanniksi)
8. ↑  Pickard stops 27 shots to help Avalanche beat Devils 3–0  14.1.2016. CBS Sports. Viitattu 7.8.2016. (englanniksi)
9. ↑  Johnson scores with 1:07 left, Jackets top Avalanche 2–1  16.1.2016. CBS Sports. Viitattu 7.8.2016. (englanniksi)
10. ↑  Bigras scores first NHL goal  2.3.2016. Colorado Avalanche. Viitattu 7.8.2016. (englanniksi)